[{"text_idx": "#000002", "text": "Ar hyn o bryd mae Cymru i gyd mewn cyfnod cloi cenedlaethol ar lefel rhybuddio 4. Peidiwch ag ymweld a\u0302 Chaerdydd ar hyn o bryd."}, {"text_idx": "#000003", "text": "Mae 2020 wedi dod a\u0302 llawer o heriau a newidiadau i\u2019r ffordd rydym yn byw ein bywydau bob dydd yng Nghymru, yn ogystal a\u0302 sut mae Canol Dinas Caerdydd yn gweithredu. Mae Croeso Caerdydd ac awdurdodau lleol wedi bod mor brysur a\u0302 helpwyr bach Sio\u0302n Corn eleni, yn cynllunio a gweithio\u2019n ofalus i sicrhau bod y Nadolig yn digwydd yng Nghaerdydd; a bod pawb yn cael eu cadw\u2019n ddiogel dros yr W\u0302yl."}, {"text_idx": "#000004", "text": "Pam mae angen i chi gynllunio eich ymweliad a\u0302 Chaerdydd?"}, {"text_idx": "#000005", "text": "Mae\u2019n bwysig eich bod yn cynllunio eich ymweliad a\u0302 Chanol Dinas Caerdydd ymlaen llaw, ac yn meddwl am sut byddwch chi\u2019n teithio, a pha leoliadau yr hoffech ymweld a\u0302 nhw."}, {"text_idx": "#000006", "text": "Un o\u2019r prif resymau yw bod siopau, bwytai, caffis a bariau i gyd yn gweithio ar gapasiti cyfyngedig i sicrhau y gellir cadw pellter cymdeithasol."}, {"text_idx": "#000007", "text": "Hefyd, gan mai Caerdydd yw un o gyrchfannau siopa Nadolig mwyaf poblogaidd y Deyrnas Gyfunol, ar adegau prysur fel penwythnosau rydym yn gweld ciwiau ar gyfer siopau poblogaidd y stryd fawr."}, {"text_idx": "#000009", "text": "Masg wyneb \u2013 Rydym i gyd yn gwybod bod gwisgo gorchudd wyneb bellach yn ofyniad cyfreithiol ym mhob man cyhoeddus dan do, ond ar gyfer Nadolig diogel yng Nghaerdydd rydym yn argymell gwisgo un y tu allan hefyd, yn enwedig mewn ciwiau neu os yw cadw pellter cymdeithasol yn anodd. Yn amlwg, gallwch ei dynnu os ydych yn mwynhau gwin poeth neu selsigen arbennig yn un o Fachnadoedd yr W\u0302yl."}, {"text_idx": "#000010", "text": "Hylif diheintio dwylo \u2013 Er bod gorsafoedd diheintio dwylo ger mynedfeydd y rhan fwyaf o fusnesau canol y ddinas, mae\u2019n syniad da cario eich potel eich hun o hylif diheintio dwylo gyda chi bob amser i sicrhau y gallwch lanhau eich dwylo\u2019n rheolaidd."}, {"text_idx": "#000013", "text": "Pryd ydych chi\u2019n bwriadu ymweld a\u0302 Chaerdydd?"}, {"text_idx": "#000014", "text": "Os yw\u2019ch amserlen yn caniata\u0301u, rydym yn argymell yn gryf eich bod yn ymweld ganol yr wythnos. Y penwythnosau sydd fel arfer brysuraf, felly os ydych chi eisiau osgoi\u2019r torfeydd ond nid y siopau, beth am ymweld ganol wythnos? Gallwch siopa yng Nghanolfan Dewi Sant neu ddod o hyd i anrhegion i\u2019r perthynas hwnnw sydd anoddaf prynu ar ei gyfer yn y Farchnad Nadolig, saith diwrnod yr wythnos. Hefyd, rydych chi\u2019n llawer mwy tebygol o gael lle yn eich bwyty neu far o\u2019ch dewis."}, {"text_idx": "#000015", "text": "Os byddwch yn ymweld dros y penwythnos, cofiwch efallai y bydd yn rhaid i chi dreulio ychydig yn hirach mewn ciwiau ar gyfer siopau neu aros i gael eich gweini, felly byddwch yn amyneddgar ac yn gwrtais gyda staff lletygarwch a manwerthu sy\u2019n gweithio\u2019n galed mewn amgylchiadau anodd."}, {"text_idx": "#000016", "text": "Ydych chi\u2019n bwriadu defnyddio trafnidiaeth gyhoeddus i deithio i Gaerdydd?"}, {"text_idx": "#000017", "text": "Cofiwch fod gorchuddion wyneb yn orfodol wrth deithio ar drafnidiaeth gyhoeddus heblaw am y rhai sydd wedi eu heithrio am resymau meddygol."}, {"text_idx": "#000018", "text": "Mae Bws Caerdydd wedi llunio canllaw sy\u2019n rhoi gwybod i chi beth yw\u2019r ffordd orau o gadw\u2019n ddiogel wrth ddefnyddio eu gwasanaethau, darllenwch yma. Mae Gwiriwr Capasiti Bws Caerdydd yn declyn defnyddiol wrth gynllunio eich ymweliad. Gall y teclyn hwn ar y wefan a\u2019r app bellach roi gwybodaeth fyw i chi ynghylch faint o deithwyr sydd ar y bws rydych chi\u2019n ei ddisgwyl."}, {"text_idx": "#000019", "text": "A ydych chi\u2019n ymwybodol o\u2019r amserlen newydd a\u2019r newidiadau i lwybrau canol y ddinas o 29 Tachwedd? Peidiwch a\u0302 chael eich dal, edrychwch ar y mapiau newydd yma."}, {"text_idx": "#000020", "text": "Os ydych yn ystyried teithio i ganol y ddinas ar y tre\u0302n, sicrhewch eich bod yn cynllunio eich taith ymlaen llaw. Lle bo modd, cadwch sedd cyn cyrraedd yr orsaf i warantu eich lle ar y tre\u0302n. Darllenwch \u2018Ganllaw Teithio\u2019n Fwy Diogel COVID19\u2018 cyn eich taith."}, {"text_idx": "#000021", "text": "Mae teclyn Gwirio Capasiti Trafnidiaeth Cymru yn helpu i roi syniad i chi o\u2019r trenau sy\u2019n aml yn llawn a\u2019r rhai sydd a\u0302 digon o seddi ar gael, fel y gallwch benderfynu ar yr amser gorau ar gyfer eich taith."}, {"text_idx": "#000022", "text": "A ydych yn bwriadu teithio i Gaerdydd mewn car?"}, {"text_idx": "#000023", "text": "Os ydych chi\u2019n teithio mewn car mae\u2019n ddefnyddiol gwybod am unrhyw heolydd sydd ar gau, gwasanaethau Parcio a Theithio a pha feysydd parcio sydd ar agor."}, {"text_idx": "#000025", "text": "Os ydych am osgoi traffig canol y ddinas, ydych chi wedi ystyried defnyddio\u2019r gwasanaethau Parcio a Theithio?"}, {"text_idx": "#000028", "text": "Os ydych yn hapus i gerdded pellter byr, efallai y byddai\u2019n haws i chi ddod o hyd i le parcio mewn maes parcio y tu allan i\u2019r brif ardal siopa. Edrychwch ar y rhestr gyfan o feysydd parcio sydd ar agor yng Nghaerdydd yma."}, {"text_idx": "#000030", "text": "Gwnewch yn siw\u0302r eich bod yn ymgyfarwyddo a\u0302 \u2018Map Caerdydd Adeg y Nadolig\u2018 newydd sy\u2019n amlinellu lle mae holl atyniadau a siopau\u2019r Nadolig yn y ddinas, yn ogystal a\u0302\u2019r Pwynt Gwybodaeth newydd i Ymwelwyr."}, {"text_idx": "#000031", "text": "A ydych chi\u2019n bwriadu bwyta ac yfed?"}, {"text_idx": "#000033", "text": "Efallai y bydd angen i chi archebu gan ddefnyddio ffo\u0302n clyfar \u2013 gallai hyn fod drwy sganio cod QR neu lawrlwytho ap. Efallai na fydd rhai lleoliadau\u2019n derbyn arian parod. Os oes gennych unrhyw ymholiadau, dylech eu codi wrth archebu lle."}, {"text_idx": "#000034", "text": "Gall pob lleoliad lletygarwch, gan gynnwys bwytai, caffis a thafarndai, agor dan do ac yn yr awyr agored ar gyfer bwyta ac yfed diodydd di-alcohol ond rhaid iddynt gau erbyn 18:00."}, {"text_idx": "#000035", "text": "Ni ellir gweini nac yfed diodydd alcoholig ar unrhyw adeg yn y safleoedd hyn, a chaiff hyn ei orfodi\u2019n llym."}, {"text_idx": "#000036", "text": "Ydych chi\u2019n ei chael hi\u2019n anodd archebu lle i fwyta? Os felly, rydym yn argymell rhoi cynnig ar fwyty gwesty \u2013 neu fwyta mewn lleoedd fel Alpine Food & Drink lle nad oes angen archebu ymlaen llaw."}, {"text_idx": "#000037", "text": "A ydych chi wedi ystyried trefnu lle mewn gwesty?"}, {"text_idx": "#000038", "text": "Mae 2020 wedi bod yn flwyddyn anodd i bawb, allwn ni ddim gwadu hynny. Beth am ddod a\u0302\u2019r flwyddyn i ben trwy fwynhau arhosiad dros nos er mwyn ymlacio a hynny yn un o westyau moethus Caerdydd? Rydym wedi llunio rhestr o becynnau, gostyngiadau a gwybodaeth ddiogelwch i\u2019ch helpu i gynllunio eich arhosiad tymhorol penigamp yng Nghaerdydd."}, {"text_idx": "#000039", "text": "Gyda phwy y gallwch chi siarad os bydd angen help neu gyngor arnoch chi pan fyddwch yng Nghanol Dinas Caerdydd?"}, {"text_idx": "#000040", "text": "Os bydd angen help neu gyngor arnoch chi pan fyddwch yng Nghanol Dinas Caerdydd dyma ychydig o bobl y gallwch fynd atynt am help."}]